**15-JOGI/75-……../2016.**

**SZERZŐDÉSTERVEZET**

***vállalkozási szerződés***

***Szent Borbála téri, Művelődési Ház mögötti parkoló közvilágításának kiépítésére***

amely létrejött egyrészről:

**Oroszlány Város Önkormányzata** (2840 Oroszlány, Rákóczi Ferenc út. 78., bankszámla száma: 12028003-00254374-00100004; adószáma: 15729631-2-11; képviseli: Lazók Zoltán polgármester), **mint a Megrendelő** (a továbbiakban: **Megrendelő**),

másrészről a(z):

**……………………………………….** (székhelye: …………………………….., bankszámla száma: …………………………….; adószáma: ………………………..; cégjegyzékszáma: ………………………………..; képviseli……………………..), **mint vállalkozó** (a továbbiakban Vállalkozó) között az alábbiak szerint:

**I. Előzmények**

I.1. Oroszlány Város Önkormányzata mint ajánlatkérő „***Szent Borbála téri, Művelődési Ház mögötti parkoló közvilágításának kiépítése***” tárgyban közbeszerzési értékhatár alatti tárgyalásos eljárást folytatott le.

I**.3.** Az eljárás során a …………………………… az eljárást megindító felhívásban és a dokumentációban foglaltaknak megfelelően érvényes ajánlatot tett. A Közbeszerzési Munkacsoport …./2016. (VI.3.) számú határozatával a ……………………………-ot az eljárás nyertesének nyilvánította.

I.4. Felek az eljárást megindító felhívás és a közbeszerzési dokumentumok, valamint az ajánlat tárgyalás befejezésekor érvényes tartalma alapján az alábbi szerződést kötik:

**II. A szerződés tárgya**

**II.1.** Megrendelő a jelen szerződés aláírásával megrendeli Vállalkozótól a jelen szerződés I.1. pontjában írt közbeszerzési értékhatár alatti eljárás tárgya szerinti munkát, azaz az oroszlányi, **Szent Borbála téri, Művelődési Ház mögötti parkoló közvilágításának kiépítése*.***

II.2. Vállalkozó a jelen szerződés aláírásával vállalja, hogy a Megrendelő által igényelt és a jelen szerződés II.1. pontjában meghatározott kivitelezési munkát szakszerűen ellátja.

II.3. **Vállalkozó részletes feladata:**

Oroszlány, Szent Borbála téri, Művelődési Ház mögötti parkoló közvilágításának kiépítése a Keszmann & Bodnár Kft. által készített tervdokumentáció és az érintett közműszolgáltatók nyilatkozatának megfelelően, a mellékelt műszaki dokumentáció alapján. Az elkészült létesítmény az önkormányzat tulajdonában marad.

A megvílágítandó terület, amit a Haraszthegyi út, Rendőrség, Uszoda, Sportcsarnok és a Művelődési ház határol, hrsz.: 878/3., a régi és az újonnan kiépített parkolóterület.

A kivitelezés célja az összes parkolóhely megfelelő szintű megvilágítása. Az energiaellátás a parkoló közelében, újonnan létesült transzformátor állomásból biztosítható, külön mérési hely kiépítésével.

A 11 db kandeláber telepítése mellett 15 db LED-es lámpatest szerelendő a kandeláberekre és a Művelődési ház hátsó homlokzatára kiépített (a P13 jelű parkoló-egységre néző) 3 db fali lámpatartóra (a homlokzati lámpatartó a homlokzat-felújításkor lett telepítve az attikára, és kábelezése is elkészült) a Keszmann & Bodnár Kft. BM017/2016. munkaszámú terve szerint.

Ajánlattétel során a rendelkezésre bocsátott költségvetés kiírás tételeit/szövegét és mennyiségeit tilos megváltoztatni.

A megrendelő elsőrendű érdeke a lehető legrövidebb idő alatti megvalósulás. A kivitelezésnek és a fénymérésnek 2016. június 30-áig kell megvalósulnia. (A fénymérési jegyzőkönyv elengedhetetlenül szükséges a parkoló üzembe helyezési engedélyéhez, ami szintén elengedhetetlen feltétele az új sportcsarnok üzembe helyezésének.)

A kivitelező feladata a létesítmény teljes megvalósítása, teljes E-On ügyintézés, mérőóra beépíttetése és üzembe helyezés, valamint ennek dokumentálása.

A kötbérterhes 2016. június 30-ai határidőig feltétlenül elvégzendő feladat: a hálózat teljes kiépítése, kipróbálása és a fénymérési jegyzőkönyv benyújtása a megrendelőnek. Teljesítésigazolás kiadására és számla befogadására az E-On mérő beépítését követően kerülhet sor.

Vállalkozó a kivitelezést az építőipari kivitelezési tevékenységről szóló **191/2009. (IX. 15.) Kormányrendelet** szerint végzi. Vállalkozó az építési naplót papír alapon vezeti.

Vállalkozó felel a kivitelezés időszaka alatt a munkavédelmi, környezetvédelmi és őrzésvédelmi szabályok betartásáért, gondoskodik továbbá a munkahely elkerítéséről és figyelmeztető jelzések elhelyezéséről, a hulladékok rendszeres elszállításáról.

Megrendelő köteles a munkaterületet rendszeresen ellenőrizni, az eltakarásra kerülő munkarészeket a Vállalkozó előzetes jelzése alapján szemrevételezni és észrevételeit legalább 8 naponként az Építési naplóban rögzíteni. A bejegyzés elmulasztása, illetve a Vállalkozó által tett észrevétel válasz nélkül hagyása a naplóbejegyzés tudomásul vételét jelenti.

Vállalkozó köteles az eltakarásra kerülő munkarészeket Megrendelőnek bemutatni és Megrendelőt az eltakarásról naplóbejegyzés útján vagy email-en legkésőbb 3 nappal korábban értesíteni.

Vállalkozó köteles a beépített anyagok és a beépítés minőségét igazolni és azt a kivitelezési munka során folyamatosan dokumentálni a Megrendelő számára.

A munka minőségének meghatározására a műszaki terv, a szerződéskötés időpontjában hatályos rendeletek, valamint a nemzeti szabványok és műszaki előírások szolgálnak.

**II.4. A szerződés időtartama:**

* Szerződés **teljesítési határideje**: 2016. június 30. Előteljesítés lehetséges

**III. szerződés teljesítésében részt vevő személyek, szervezetek**

III.1. A szerződést a nyertes ajánlattevőként szerződő félnek kell teljesítenie.

III.2. Felek rögzítik, hogy Vállalkozó az általa bármilyen módon igénybe vett Alvállalkozó teljesítéséért úgy felel, mintha maga teljesített volna.

1. **Szerződést biztosító mellékkötelezettségek:**

**IV.1. késedelmi kötbér: a nettó vállalkozói díj 1 %-a/nap.**

A Vállalkozó a szerződésszegés (a határidő elmulasztása, késedelembe esés) 1. napjától kezdve köteles a fenti összegű kötbért megfizetni. A kötbér összegéről a Megrendelő a késedelem megszűnésekor, legkésőbb azonban a teljesítési határidő lejártát követő 20. napon állít ki számlát, melyet a Vállalkozó 8 napon belül köteles a Megrendelő részére, a Megrendelő bankszámlájára történő átutalással megfizetni.

Amennyiben Vállalkozó a szerződés részét képező megvalósítási ütemtervtől jelentősen eltér (azaz a tervezethez képest a munkálatokban 8 napnál hosszabb csúszás következik be), Megrendelő jogosult a szerződést azonnali hatállyal rendkívüli felmondással megszüntetni és a munkát mással elvégeztetni, illetve meghiúsulási kötbért követelni, továbbá kártérítési igényt érvényesíteni.

A kötbér kifizetése nem érinti a Megrendelő azon jogát, hogy a Vállalkozótól a szerződésszegéssel okozott és a kötbér összegével nem fedezett kárának megtérítését követelje.

**IV.2. meghiúsulási kötbér a nettó vállalkozói díj 20%-a.**

**IV.3 . Jótállás**

Vállalkozó a szerződésben foglalt valamennyi munkára …. hónap teljes körű jótállást vállal.

(A Vállalkozó által kivitelezett munkákra Vállalkozó **a jótállási időn kívül** az egyes nyomvonal jellegű építményszerkezetek kötelező alkalmassági idejéről szóló 12/1988. (XII. 27.) ÉVM–IpM–KM–MÉM–KVM rendelet rendelkezések szerinti **szavatosságot vállalja**.)

IV.3.2. A Jótállási időszakon belül a Vállalkozó a Megrendelő által jelzett, a hibás teljesítéssel összefüggő munkarészek kijavítását, - amennyiben az időjárás a javítási technológia alkalmazását lehetővé teszi - 15 napon belül köteles megkezdeni és a műszakilag indokolt időtartamon belül befejezni. Ellenkező esetben Megrendelő jogosult - a Vállalkozó értesítésével és költségére - a munkát mással elvégeztetni terhére.

**V. Átadás-átvételi eljárás**

V.1. A Vállalkozó készre jelentése alapján a Megrendelő átadás-átvételi eljárást tűz ki legkésőbb a kivitelezés befejezési határidejére az érintettek meghívásával. A Vállalkozó a készre jelentést – várható késedelem esetén annak írásbeli előrejelzését – a határidő napját megelőző 10. napig köteles eljuttatni a Megrendelőhöz.

V.2. A jelen szerződés szerinti munkák elvégzését követően az átadási dokumentáció része:

* Megvalósulási dokumentáció átadása a Megrendelőnek 2 papír alapú példányban (benne a felhasznált anyagok, szerkezetek és a beépítés minőségének dokumentumaival, vizsgálati eredményekkel, szabványossági minősítő iratokkal, nyilatkozatokkal, stb.)
* A teljesítés feltétele a létesítmény átadása, az elvárt dokumentumokkal együtt.

V.3. A Megrendelő kapcsolattartó képviselője:

név: Bartalus László osztályvezető

tel: 34/361-444/140

cím: Polgármesteri Hivatal, 2840 Oroszlány, Rákóczi F. u. 78.

V.4. Vállalkozó képviselője:

Vállalkozó felelős műszaki vezetője:

név: …………………………………………………………………….

cím: …………………………………………………………………….

jogosultság: …………………………………………………………….

mobil: ………………., fax: ……………….., e-mail: ………………….

V.5. A Megrendelő műszaki ellenőrének személyéről – annak kiválasztását követően –a Megrendelő írásban értesíti a Vállalkozót.

**VI. Pénzügyi feltételek:**

VI.1. **Az ellenszolgáltatás összege:**

|  |  |  |
| --- | --- | --- |
| **Munka megnevezése** | **ellenszolgáltatás nettó összege** | **ellenszolgáltatás bruttó összege** |
| Oroszlány, Szent Borbála téri, Művelődési Ház mögötti parkoló közvilágításának kiépítése az ajánlattételi felhíváshoz mellékelt műszaki tartalommal. |  |  |

**Teljességi nyilatkozat:**

Vállalkozó nyilatkozik, hogy a fenti ajánlati árat az **Szent Borbála téri, Művelődési Ház mögötti parkoló közvilágításának kiépítése tárgyú beruházás - dokumentációban foglalt tartalommal történő megvalósításához** szükséges **minden költségre figyelemmel tette.**

Jelen szerződésben rögzített vállalkozói díj **átalányáras**, azaz többletmunka elszámolására nincsen mód.

Ajánlatkérő **nem köt ki tartalékkeretet** a beruházás megvalósítására irányuló szerződésben.

VI.2.

Ajánlatkérő előleget nem fizet, az ellenszolgáltatást a szerződés teljes körű teljesítését követően, teljesítésigazolás után, a kivitelező számlája alapján, 30 napos fizetési határidővel, átutalással teljesíti.

VI.3. Vállalkozó a szerződés teljesítéséért a jelen pontban írtakon kívül egyéb jogcímen ellenszolgáltatásra nem jogosult.

A szerződés átalánydíjas, ennek megfelelően tárgyát képezi minden olyan munka megvalósítása, amely az ajánlati dokumentációban szerepel (rajzi és szöveges munkarészek), bizonytalanság esetén a Megrendelő számára kedvezőbb megoldás, szerkezet, anyag, stb. alkalmazásával. A munka mennyiségének előzetes ellenőrzése a Vállalkozó feladata.

**VII. Egyéb rendelkezések**

VII.1. Az ajánlattevőként szerződő félnek rendelkeznie kell a jelen szerződés szerinti kivitelezéshez igazodó mértékű és terjedelmű felelősségbiztosítással.

VII.2. Felek megállapodnak abban, hogy esetleges jogvitáikat elsődlegesen békés úton, tárgyalások útján rendezik. Ha ez nem vezet eredményre, vitáik eldöntésére a Megrendelők székhelye szerinti bíróság kizárólagos illetékességét kötik ki.

VII.3. A nyertes ajánlattevőként szerződő fél a szerződésszegésével okozott kárért teljes kártérítési felelősséggel tartozik.

VII.4. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, az építőipari kivitelezési tevékenységről szóló **191/2009. (IX. 15.) Kormányrendelet** irányadók.

A Felek a jelen szerződést – mint akaratukkal mindenben megegyezőt – jóváhagyólag három egyező példányban írják alá.

**Oroszlány, 2015. június „..…”**

|  |  |
| --- | --- |
| **……………………….****Oroszlány Város Önkormányzata képviseletében: Lazók Zoltán polgármester** | **……………………….****"…………………** **képviseletében:** **…………..****Vállalkozó** |
| **Ellenjegyzem:** |  |
| **……………………….****Dr. File Beáta jegyző**  |  |

**Pénzügyi ellenjegyzés:**

 **………………….………….**

**Bársony Éva osztályvezető**

1. **számú melléklet: Az ajánlattevő által a szerződéstervezethez fűzött megjegyzések, esetleges módosítási javaslatok:**

**……………………………………………………………………………………………………………………………………………**

**……………………………………………………………………………………………………………………………………………**

**……………………………………………………………………………………………………………………………………………**

**…………………………………………………………………………………………………**

**…………………………………………………………………………………………………**